alexandrainst/scandi-wiki huggingface dataset:
Benedicte Maurseth

Benedicte Maurseth (født 7. februar 1983 i Eidfjord) er en sanger og musiker innen tradisjonell folkemusikk.

Karriere 
Maurseth startet å spille fele da hun var syv år, og har studert med Knut Hamre. I tillegg til studier ved Universitetet i Bergen (mellomfag i kunsthistorie) har hun studert ved Ole Bull-akademiet på Voss i perioden 2004-06. Hun fordypet seg i det barokke instrumentet viola d'amore ved siden av hovedinstrumentet hardingfele. Maurseth er også en begavet kveder, og jobber nå som frilans musiker med base i Bergen. Siden 2005 har hun spilt mange konserter både nasjonalt og internasjonalt både som soloartist og i samarbeid med andre (blant annet i USA, Canada, India, Tyskland, Belgia og Island). I Tyskland spilte hun på Rudolstadtfestivalen i 2010 og på 'folkBALTICA' 2011.

Maurseth har sammen med Knut Hamre, Nils Økland og Sigbjørn Apeland gitt ut albumet Rosa i Botnen i 2006, en produksjon med tradisjonsmusikk fra Hardanger, spilt på feler fra 1600- og 1700-tallet. Dette er de eldste hardingfelene som er bevart. Maurseth spilte med Berit Opheim, Åsne Valland Norli og Kristin Skaare i 2008 på albumet Fodnes, basert på folketoner fra Hardanger som ble samlet inn av Geirr Tveitt. I 2009 komponerte hun ny musikk til en teaterversjon av Jon Fosses Andvake, og hun opptrådte på scenen sammen med skuespiller Svein Tindberg. Denne musikken ligger til grunn for den første soloplaten hennes, Alde (2010). Hun har også ved flere anledninger spilt sammen med Jon Fosse. Sammen med Gabriel Fliflet, Stein Urheim, Kristoffer Voght og Per Jørgensen ga hun ut albumet Åresong i 2011, med tekster av Jon Fosse. Åresong var et bestillingsverk til Festspillene i Bergen i 2010.

I 2018 ga hun ut albumet Tidekverv sammen med Berit Opheim, Rolf Lislevand og Håkon Stene og i 2019 sitt andre album med navnet Benedicte Maurseth. For Tidekverv fikk hun NOPAs musikkpris for 2017 og ble dessuten nominert til Folkelarmprisen 2019 for begge albumene i åpen klasse og klassen solo.

Utmerkelser 

 2007: Årets unge folkemusiker
 2017: NOPAs musikkpris for  Tidekverv
 2019: Nominert til Folkelarmprisen i klassen solo for Benedicte Maurseth
 2019: Nominert til Folkelarmprisen i åpen klasse for Tidekverv (med Berit Opheim, Rolf Lislevand og Håkon Stene)
 2022: Nordic Music Prize for Hárr

Bibliografi 

 2014: Å vera ingenting – Samtalar med spelemannen Knut Hamre, Samlaget, forord av Jon Fosse

Diskografi

Soloalbum 
 2010: Alde (Heilo Records)
 2019: Benedicte Maurseth (Heilo/Grappa Musikkforlag AS)
 2022: Hárr  (Hubro)

Samarbeid 
 2006: Rosa I Botnen (Heilo Records) - med Knut Hamre
 2008: Fodne Ho Svara Stylte (Heilo Records) - med Åsne Valland Nordli, Berit Opheim & Kristin Skaare
 2012: Anima (Heilo Records)- med Knut Hamre
 2014: Over Tones (ECM Records) - med Åsne Valland Nordli
 2018: Tidekverv (Heilo/Grappa Musikkforlag AS) - med Berit Opheim, Rolf Lislevand og Håkon Stene
 2019: Blått svev (2019) - med Hildegun Riise og Stein Urheim

Referanser

Eksterne lenker 
 
 
  Benedicte Maurset Nettstedet Berlin mai 2011

Norske folkemusikere
Musikere tilknyttet ECM
Personer fra Eidfjord kommune
Djupå kraftverk

Djupå kraftverk er et vannkraftverk ved Vingvågen i Hitra kommune i Trøndelag.

Det er et elvekraftverk som utnytter et fall på ca 50 meter i Djupåelva.

Installert effekt er 8 kW. Årsproduksjon er 0,05 GWh.

Kilder
 
 NVE vannkraftdatabase

Mikrokraftverk i Trøndelag
Kraftverk i Hitra
Kraftverk etablert i 1998
Amandakomiteens Gullklapper

Gullklapperen er en hederspris som deles ut i forbindelse med utdelingen av Amandaprisen. Gullklapperen ble første gang utdelt i 1990.

Symbolet på denne hedersprisen er en statuett utformet av billedhuggeren Nils Aas.

Prisvinnere 
 2019 Philip Øgaard
 2018 Veslemøy Fosse Ree
 2017 Inge-Lise Langfeldt
 2016 Norsk Film Kostyme
 2015 Harald Mæle
 2014 June Paalgard
 2013 Irmelin Wister
 2012 Kortfilmfestivalen i Grimstad
 2011 Celine Engebrigtsen og Kjersti Paulsen, casting-agenter
 2010 Andrzej Kiwala
 2009 Malte Wadman
 2008 John Christian Rosenlund, filmfotograf
 2007 Aslaug Holm, filmregissør
 2006 Binne Thoresen
 2005 Jan Lindvik
 2004 Morten Skallerud
 2003 Billy Johanson
 2002 John Erik Kaada
 2001 Mongoland
 2000 Pål Gengenbach
 1999 Randall Meyers
 1998 Siw Järbyn
 1997 Erling Thurmann Andersen
 1996 Karl Juliusson
 1996 Norsk Filmforbund (jubileumsgullklapper i anledning filmens 100-årsjubileum)
 1995 Madeleine Fant
 1994 Unni Straume
 1992 Eilert Stensby
 1991 Knut Andersen, filmregissør
 1990 Eli Skolmen Ryg

Referanser 

Amandakomiteens Gullklapper
Norske filmpriser
Chatbot

En chatbot er en bot som kan chatte. Sagt på en annen måte er det et stykke programvare som enten kan hjelpe i noen bestemte situasjoner, eller eventuelt simpelthen underholde en person.

En chatbot kan brukes i flere ulike sammenhenger, for eksempel har IKEA tatt ideen til seg og laget en chatbot som kan guide rundt på hjemmesiden.

Programvare
Hårstadbekken kraftverk

Hårstadbekken kraftverk er et vannkraftverk i Åfjord kommune i Trøndelag.

Det er et elvekraftverk som utnytter et fall på ca 35 meter.

Installert effekt er 5 kW. Årsproduksjon er 0,015 GWh.

Kilder
 
 NVE vannkraftdatabase

Mikrokraftverk i Trøndelag
Kraftverk i Åfjord
Kraftverk etablert i 2001
Mosbekken kraftverk

Mosbekken kraftverk er et vannkraftverk i Skaun kommune i Trøndelag.

Det er et elvekraftverk som utnytter et fall på ca 30 meter.

Installert effekt er 6 kW fra tre små peltonturbiner. Årsproduksjon er 0,032 GWh.

Kilder
 
 NVE vannkraftdatabase

Mikrokraftverk i Trøndelag
Kraftverk i Skaun
Kraftverk etablert i 2005
Uthusbekken kraftverk

Uthusbekken kraftverk er et vannkraftverk i Selbu kommune i Trøndelag.

Det er et elvekraftverk som utnytter et fall på 16 meter.

Installert effekt er 9 kW. Årsproduksjon er 0,046 GWh.

Kilder
 
 NVE vannkraftdatabase

Mikrokraftverk i Trøndelag
Kraftverk i Selbu
Kraftverk etablert i 2000
Dalernes prosti

For prostiet i Rogaland, se Dalane prosti.

Dalernes prosti (Dalernes Provsti) var et tjenestedistrikt i Nidaros bispedømme i Den norske kirke og omfattet kirkesognene syd og sydøst i datidens Søndre Trondhjems Amt (Sør-Trøndelag). Navnet kommer av at prostiet omfattet Gauldalen og Orkladalen - altså Dalene eller Dalerne.

Historikk

Prostiet går antakelig tilbake til de historiske prostier i den katolske kirken i Middelalderen.

I nyere tid ble Sælbo prestegjeld ble overført fra Indherred prosti i 1833.

Ved kongelig resolusjon av 14. juni 1843 ble Dalernes prosti i delt i Nordre og Søndre Dalernes prostier.

Ved kgl. res. av 20. april 1911, ble disse to prostiene i stedet organisert i tre nye: Gauldal, Orkdal og Strinda prostier.

Prestegjeld i Dalernes prosti 
(1843-1911 Nordre Dalernes prosti):
 Sælbo (overført fra Indherred prosti 1833)
 Klæboe
 Strindens
 Meelhuus
 Byenæsset
 Børsen
(1843-1911 Søndre Dalernes prosti):
 Ørchedalen
 Meldalen
 Opdals
 Støren
 Holtaalen
 Røraas

Kilder 
 Folketellingen 1769
 
 

Tidligere prostier i Nidaros bispedømme
Skråstadbekken kraftverk

Skråstadbekken kraftverk er et vannkraftverk i Indre Fosen kommune i Trøndelag.

Det er et elvekraftverk som utnytter et fall på 40 meter i Skråstadbekken.

Installert effekt er 6 kW. Årsproduksjon er 0,02 GWh.

Kilder
 
 NVE vannkraftdatabase

Mikrokraftverk i Trøndelag
Kraftverk i Indre Fosen
Kraftverk etablert i 1999
Indherred prosti

Indherred prosti (Indherredets Provsti) var et tjenestedistrikt i Nidaros bispedømme i Den norske kirke og omfattet kirkesognene syd i datidens Nordre Trondhjems Amt (Nord-Trøndelag). Prostiet omfattet i hovedsak det samme geografiske området som det nye Stiklestad prosti gjør fra 2019.

Historikk

Prostiet går antakelig tilbake til den katolske kirken i middelalderen og er oppført i Trondhjems reformats 1589. Prostiet har gjennomgått flere delinger og samlinger, første gang i 1766 da det ble delt i Øster og Vester Indherred prostier. I perioden 1815-33 var området igjen samlet i Indherred prosti, før det igjen ble delt i Nordre og Søndre Indherred prostier. Selbu prestegjeld ble overført til Dalernes prosti i 1833, og Snåsa prestegjeld til Namdal prosti i 1835.

Prestegjeld i Indherred prosti 1589-1766 
Til Øster Indherred prosti 1766:
 Sælboe
 Størdal
 Schongen
 Wærdal
 Sparboen
 Stoed
 Sne-aasen
 til Vester Indherred prosti 1766:
 Frosten
 Lexvigen (opprettet 1665)
 Ytterøen
 Indreøen
 Bedstaden

Prestegjeld i Indherred prosti 1815-33 
(Fra 1833 Søndre Indherred prosti):
 Sælboe (overført til Dalernes prosti 1833)
 Størdal
 Frosten
 Lexvigen
 Skognen
 Værdalen
(Fra 1833 Nordre Indherred prosti):
 Ytterøen
 Inderøen
 Sparboen
 Stoed
 Bedstaden
 Snaasen

Kilder 
 Trondhjems reformats 1589
 Folketellingen 1769
 Folketellingen 1835
 Folketellingen 1876
 
 
 
 

Tidligere prostier i Nidaros bispedømme
Røssåga Mikrokraftverk

Røssåga Mikrokraftverk er et vannkraftverk nedenfor Tustervatnet i Hemnes kommune i Nordland.

Det er et elvekraftverk som utnytter et fall på 6 meter i Røssåga.

Installert effekt er 3 kW. Årsproduksjon er 0,015 GWh.

Kilder
 
 NVE vankraftdatabase

Mikrokraftverk i Nordland
Kraftverk i Hemnes
Kraftverk etablert i 2004
Ravnastua kraftverk

Ravnastua kraftverk er et vannkraftverk ved Ravnastua Fjellstue i Karasjok kommune i Troms og Finnmark.

Det er et elvekraftverk som utnytter et fall på 3 meter.

Installert effekt er 5 kW. Årsproduksjon er 0,02 GWh.

Kraftverket er egenforsyning til fjellstua, det er ikke tilkoblet nettet.

Referanser

Kilder
 
 NVE vannkraftdatabase

Eksterne lenker
 Ravnastua

Mikrokraftverk i Troms og Finnmark
Kraftverk i Karasjok
Kraftverk etablert i 1990
Nedre Mollisjok kraftverk

Nedre Mollisjok kraftverk er et vannkraftverk i Karasjok kommune i Troms og Finnmark.

Det er et elvekraftverk som utnytter et fall på ca 2 meter i elven Jiesjohka.

Installert effekt er 20 kW. Årsproduksjon er 0,08 GWh.

Referanser

Kilder
 
 NVE vannkraftdatabase

Mikrokraftverk i Troms og Finnmark
Kraftverk i Karasjok
Kraftverk etablert i 1988
Ane Appelkvist Stenseth

Ane Appelkvist Stenseth (født 2. mars 1995) er en norsk langrennsløper som representerer Grong Idrettslag. I 2019 ble hun en del av det norske langrennslandslaget etter å vært med i Team Veidekke Midt-Norge.

Karriere 
15. desember 2012 debuterte Stenseth i Skandinavisk Cup med en 101.-plass i sprintprologen på Sjusjøen. Fem år senere debuterte hun i verdenscupen med en 39.-plass i sprintprologen på Lillehammer den 2. desember 2017.

Under 2018/19-sesongen fikk Stenseth sine første verdenscuppoeng med en 17. plass på sprinten i Dresden den 12. januar 2019.

Referanser

Eksterne lenker 
 
 

Norske langrennsløpere
Deltakere under Ski-VM 2019
Personer fra Grong kommune
Deltakere under Ski-VM 2021
Salen Mikrokraftverk

Salen Mikrokraftverk er et vannkraftverk i Lurøy kommune i Nordland.

Det er et elvekraftverk som utnytter et fall på 34 meter.

Installert effekt er 7,5 kW. Årsproduksjon er 0,0225 GWh.

Kilder
 
 NVE vannkraftdatabase

Mikrokraftverk i Nordland
Byggverk i Lurøy
Kraftverk etablert i 2005
Rolf Nåden og Ole Jan Naaden kraftverk

Rolf Nåden og Ole Jan Naaden kraftverk er et vannkraftverk i Finnøy kommune i Rogaland.

Det er et elvekraftverk som utnytter et fall på 32 meter.

Installert effekt er 18 kW fra fire peltonturbiner. Årsproduksjon er 0,1 GWh.

Kilder
 
NVE vannkraftdatabase

Mikrokraftverk i Rogaland
Byggverk i Stavanger
Kraftverk etablert i 1999
Finnøy
Dansk mesterskap i trailløp 2018

Dansk mesterskap i trailløp 2018 ble arrangert som to mesterskap, der kort løype ble arrangert i Tejn 27. januar og lang løype i Aarhus 7. oktober 2018.

Resultater kort løype

Menn

Kvinner

Resultater lang løype

Menn

Kvinner

Kilder 
Resultater
 Kort løype
 Kort løype med tider
 Lang løype

Trailløp
Friidrett i 2018
Trailløp 2018
Alliansen (andre betydninger)

Alliansen kan vise til:

Alliansen, et programsamarbeid mellom fire politiske partier i Sverige 
Alliansen - Alternativ for Norge, et norsk politisk parti

Se også 
 Allianse
Ingvill Hågensen

Ingvill Hågensen Hartz (født 1. september 1995) er en norsk fotballspiller med draktnummer 61. Hun spiller for Strømsgodset Toppfotball. Hun er den eneste spilleren som har scoret 6 mål i én kamp på seniornivå for denne klubben. Hun er også den eneste som har scoret 21 mål på 6 kamper for klubben.   

Fram til våren 2022 spilte hun for Hønefoss Ballklubb i norsk 1. divisjon for kvinner. Der hadde hun draktnummer 5.  

Hun er opprinnelig fra Langesund i Bamble kommune i Telemark, men er bosatt på Sokna i Buskerud sammen med sin mann og sønn.

Klubber 
 Langesund idrettsforening (2000 - 2014)
 Øvrevoll Hosle idrettslag (2014 - 2015)
 Tollnes Ballklubb (2015)
 Eik - Tønsberg (2015 - 2017)
 Hønefoss Ballklubb (2018 - 2022)
 Strømsgodset Toppfotball (2022 - )

Referanser

Eksterne lenker 
 Spillerpresentasjon hos Hønefoss BK
 Profil hos Norges fotballforbund

Fotballspillere for Hønefoss BK
Norske fotballspillere
Fødsler i 1999
Personer fra Bamble kommune
Kajsa Vickhoff Lie

Kajsa Vickhoff Lie (født 20. juni 1998) er en norsk alpinist som representerer Bærums SK. Hun debuterte i verdenscupen 21. januar 2017 i utfor i Garmisch-Partenkirchen.

Karriere 
Hun deltok i junior-VM i alpint 2016 der jun kjørte ut i de tre rennene hun deltok i. I junior-VM i alpint 2017 ble hun nummer  12 i utfor og nummer 41 i storslalåm. 
Hun tok gull både i utfor og super-G under junior-VM i alpint 2018 i Davos.

Under VM 2019 i Åre ble hun nummer 13 i super-G, nummer 19 i utfor og nummer sju i superkombinasjonen.
Under norgesmesterskapet i alpint 2019 tok hun gull både i utfor og i kombinasjonen.

Hun tok sin første pallplass i verdenscupen da hun ble nummer to i super-G i Garmisch-Partenkirchen 30. januar 2021.

Medaljer i norske mesterskap

Referanser

Eksterne lenker 
 

Norske alpinister
Juniorverdensmestre i alpint
Norgesmestere i alpint
Deltakere under Vinter-OL for ungdom 2016
Deltakere for Norge under VM i alpint 2019
Jacob Eriksen Haarset

Jacob Eriksen Haarset (født 1818 i Rendalen, død 24. april 1903 i Rendalen) var skogeier, tømmerhandler, gårdbruker på Nestu Undset og ordfører i Rendalen 1858–1859. Hans liv er skildret i Jacob Breda Bulls roman Østerdalskongen (1907), der under navnet «Knut Strand». 

Han var født som yngre sønn på gården nordre Haarset. Han giftet seg i 1845 med Ingri Jonsdatter Nestu og overtok gården Nestu Undset etter svigerfaren. I bygdeboka skriver Jacob Breda Bull at «Jacob Eriksen var sin Bygds mærkeligste Mand. Han oparbeidet sig til stor Velstand gjennem Handel, Gaardhandel og Skogshandel, og blev i 1870-aarene Millionær. Store Spekulationer om at selv forædle sit tømmer og selge det i forædlet stand til Utlandet bragte ham til oprettelsen af 'Ryen Sag' ved Kristiania. Planen mislykkedes og bragte uhyre Tab. […] Jacob Haarset betalte hver sit og var allikevel saa vel ved Magt at han kunde efterlade sin søn Erik Nestu i 1878 og hver av sine svigersønner betydelige beløp.» Som føderådsmann bosatte han seg på gården nedre Bakken.

Han gikk som ung på underoffiserskole i Fredrikshald. Den erfaringen han der gjorde seg som rytter, utnyttes i J.B. Bulls novelle «Da prinsen kom» i samlingen Mellom fjeldene (1895), som skildrer prins Carls reise gjennom bygda i 1856/1857.

Flere av hans slektninger var også ordførere i Rendalen. Svigersønnen Ola Balstad var den første ordføreren i Ytre Rendal 1880–1882. Svigersønnen Erik Pedersen Schanke hadde en sønn før ekteskapet, og denne Hans Bergseth var ordfører i Øvre Rendal 1905-1910. Broren Nils Haarseth var ordfører 1846-1847, mens brorsønnen Erik Nilsen Haarset var ordfører i Øvre Rendal 1886-1889. Jacob Eriksens søster Berte var mormor til Ola Hole, som var ordfører i Ytre Rendal 1941–1945, og farmor til fekteren Sigurd Akre-Aas.

Referanser 

Ordførere i Rendalen
Norgesmesterskapet på ski 1953

Norgesmesterskapet på ski 1953 ble arrangert i Trondheim og Oslo fra 15. til 22. februar 1953. Bare menn deltok.

Langrenn

18 km 

Dato: 21. februar
Sted: Trondheim

30 km 

Dato: 19. februar
Sted: Trondheim

Generalstabens pokal til beste krets ble vunnet av Sør-Trøndelag Skikrets.

50 km 

Dato: 15. februar
Sted: Oslo

4 x 10 km stafett 

Dato: 15. februar
Sted: Oslo

Spesielt hopprenn 

Dato: 22. februar
Sted: Trondheim

Kombinert 

Dato: 21.-22. februar
Sted: Trondheim

Kilder 
 Erling Ranheim (red.): Norske skiløpere - Skihistorisk oppslagsverk i 5 bind - Østlandet Nord, s. 102-03. Skiforlaget - Erling Ranheim, Oslo 1955.
 Einar Munthe-Kaas (red.) Sportsrevy 1953, s. 174-81. Norsk Faglitteratur.

Norgesmesterskapet på ski
Ski
Sportsarrangementer i Trøndelag
Sportsarrangementer i Oslo
Sport i Trondheim
Langrenn i 1953
Kombinert i 1953
Skihopping i 1953
Cante Alentejano

Cante Alentejano («Alentejo-sang») er en polyfon sangsjanger fra Alentejo i Portugal. Sammen med fado er den en av Portugals særegne sjangre. Begge er inntatt på UNESCOs liste over immateriell kulturarv. I Cante Alentejano fremføres lyrikk a cappella av amatørkor på opp til 30 personer, ofte rene mannskor. Sangen følger et fast skjema: Sangen innledes med fire verselinjer av en mørk solostemme, deretter gjentas melodien av en lysere stemme før hele koret synger med. Sangen er preget av særegne melodier og tekster. Tradisjonen er stadig levende i Alentejo og overføres fra eldre utøvere til ny generasjoner i praktiske korøvinger. Sangerne møtes i egne klubber eller på lokal kafeer og barer. Serpa kommune tok initiativet til å få Cante oppført på UNESCOs liste.

«Grândola, Vila Morena» av Zeca Afonso er en av kjente sangene i denne stilen. Den ble brukt som hemmelig signal under Nellikrevolusjonen i 1974 og har siden vært et kjent symbol på demokratiseringen og politisk protest.

Sergio Trefaut vant i 2014 prisen for beste portugisiske film på Lisboa filmfestival for dokumentaren Alentejo, Alentejo om denne sangtradisjonen. Cante Alentejano ble lenge ansett som trist og kjedelig, på 2000-tallet har den fått økt popularitet og status (slik fado har fått) særlig etter UNSECO-anerkjennelse i 2014. Det er usikkert hvordan stilen har oppstått - greske, jødiske og mauriske påvirkninger har vært foreslått av musikkforskere.  Gregoriansk sang har også blitt foreslått som et mulig opphav. Opprinnelig ble det trolig sunget ved sosiale sammenkomster eller uformelt blant gårdsarbeidere, fra 1926 var det faste kor først i São Domingos så i Serpa. I 2014 var det anslagsvis 150 kor i Alentejo.

Referanser

Eksterne lenker 
 Dokumentarklipp, fra UNESCO via YouTube

Musikksjangre
Portugisisk folkemusikk
Immateriell kulturarv
Gustavo Rodrigues

Gustavo Cesar Rodrigues (født 9. april 1995 i São Paulo) er en brasiliansk profesjonell håndballspiller, som er bakspiller på det brasilianske håndballandslaget.

Han ble tatt ut til å representere Brasil under Håndball-VM 2019 i Danmark og Tyskland.

Referanser

Eksterne lenker
 

Personer fra São Paulo
Brasilianske håndballspillere
Spillere i Håndball-VM 2019 for menn
Deltakere for Brasil under Sommer-OL 2020
Håndballspillere under Sommer-OL 2020
Linus Arnesson

Linus Mattias Arnesson (født 11. mai 1990 i Hedemora i Dalarnas län) er en svensk håndballspiller, som spiller for den tyske klubben  og det svenske herrelandslaget.

Han ble tatt ut til å representere Sverige under Håndball-EM 2018 og Håndball-VM 2019.

Referanser

Eksterne lenker 
 

Svenske håndballspillere
Spillere i Håndball-EM 2018 for menn
Spillere i Håndball-VM 2019 for menn
Personer fra Hedemora kommune
Buddha-bøtta

«Buddha-bøtta», ofte mer nøytralt omtalt som «keltisk bøtte», er ei bøtte fra Osebergfunnet med to små mannsfigurer som overfladisk kan minne om tradisjonelle framstillinger av Buddha. Bøtta ble funnet ombord i «Osebergskipet», et vikingskip som ble gravd ut av Oseberghaugen ved Tønsberg i 1904. Haugen var ei skipsgrav fra vikingtida der to ukjente kvinnelik ble lagt i skipet sammen med  mange dyr og svært rike gravgaver i år 834. Kunsthåndverket på bøtta er annerledes enn osebergstilen på mye av det andre gravgodset, og den er trolig lagd på Irland på 600–700-tallet, i likhet med andre praktspann i funnet.

Utforming og opprinnelse
Bøtta regnes blant kunsthåndverket i funnet. Den er lagd i tre og metall og uvanlig godt bevart etter 1100 år i våt blåleire uten lufttilgang. Spannet er 36 cm høy, satt sammen av 13 staver av barlind og utstyrt med tre glatte bånd og en hank av bronse. De to ørene eller bronsebeslaga på hanken er pynta med hver sin «Buddhafigur». De stiliserte figurene har asiatiske ansiktstrekk, korslagte bein og hakekorsliknende ornamenter i emalje på brystet.

Gabriel Gustafson, professor i nordisk arkeologi og ansvarlig for Oseberg-utgravingene, og kollegene hans skal spontant ha kalt spannet «Buddhabøtten» da de så figurene for første gang.

Siddharta Gautama, den indiske prinsen som grunnla buddhismen omkring år 400 fvt., blir ofte portrettert sittende med beina over hverandre i meditativ lotusstilling. Hakekors eller svastikaer er et flere tusen år gammelt dekorelement og lykkesymbol som er særlig kjent fra kulturer i Asia, men også fra mange steder i Europa.

Figurornamentikken på bøtta har imidlertid keltisk opprinnelse, og spannet er antakelig lagd på De britiske øyer på 600- eller 700-tallet. Det er ukjent om bøtta kom til Norge derfra som plyndringsgods, gave eller handelsvare.

Kelterne har hatt ritualer der unge menn har blitt ofra i religiøse ritualer. Kroppene deres skal ha blitt tørka ut og stilt opp med rett rygg og korslagte bein, som figurene på bøtta, for å være budbringere med bønner fra menneskene til naturåndene.

Bøtta og andre gravgaver fra Osebergfunnet ble stilt ut i Oldsaksamlingen i Historisk Museum på Tullinløkka i Oslo fra 1912. I 1957 ble mange av gjenstandene flytta til en ny utstillingsfløy på Vikingskiphuset.

Referanser

Eksterne lenker
Bildetreff på søkeordet «buddha bøtte» i Universitetsmuseenes fotoportal 

Arkeologiske artefakter i Norge
Kultur i Vestfold og Telemark
Vikingtiden i Norge
Tønsbergs historie
Norske skulpturer
Kelterne
Con Amore

Con Amore er et norsk sangkor. De er et blandet kor med rundt 50 medlemmer fordelt på alle fire stemmegrupper, og medlemmene kommer fra hele Oslo- og Akershus-området. Koret holder cirka to til tre konserter i året, og har medlemmer fra 23 til 75 år.

På Con Amores repertoar står lettere musikk og klassisk kirkemusikk, men også romantisk kunstmusikk. Repertoaret omfatter blant annet Palestrina, Monteverdi, Rheinberger, Purcell, Dvořák, Fauré, Dowland, Taube, Knut Nystedt, Trygve Hoff og Ola Gjeilo.

Konserter 
I 2003 oppførte koret Schuberts messe i G-dur samt verk av blant andre Brückner, Vivaldi og Saint-Saens i Grønland kirke og Asker kirke i samarbeid med et strykeorkester, sopranen Gunhild Alsvik, tenoren Kjell Viig, bassen Audun Iversen og organisten Gro Bergrabb. I anledning 35-årsjubileet i 2004 oppførte det Johannes Brahms' Fünf Gesänge og Mozarts Kroningsmesse sammen med musikere fra Kringkastingsorkesteret, sopranen Berit Norbakken Solset, alten Ebba Rydh, tenoren Frank Havrøy og bassen Trond Olav Reinholdtsen i Universitetets Aula og Helgerud kirke. 40-årsjubileet i 2009 ble feiret med en konsert der Joseph Haydns messe i B-dur ble fremført med orkester, solister og organist i Grønland kirke.

Koret har jevnlig avholdt julekonserter, som for eksempel i Fagerborg kirke i 2014 og sommerkonserter blant annet på Frammuseet i 2007, med Halvor Håkanes som solist og Ida Baalsrud som dirigent.

I 2019 fylte koret 50 år og fremførte  Cherubinis Requiem i samarbeid med et orkester sammensatt av 24 musikere fra blant annet KORK, Filharmonien og Operaorkesteret.

Korets opprinnelse 
Con Amore har sin opprinnelse i Oslo Ungdomskor (OUK). Dette koret hadde en pensjonsalder på 33 år, og en del medlemmer som var kommet over i pensjonistenes rekker tok derfor initiativet til å starte Con Amore i 1969. 
 
Korets første dirigent var Tor Skauge, og han var sentral i Con Amores utvikling i flere år. I perioden 1997–2002 var Eirik Sørborg dirigent, mens Ida Baalsrud dirigerte koret i perioden 2002–2011. Egil Fossum var korets dirigent fram til sommeren 2020. Nåværende dirigent er Jon Berg Eriksen.

Referanser

Eksterne lenker 
 Con Amores nettider
 Dirigent Jon Berg Eriksen

Kor i Oslo
Etableringer i 1969